Source: https://www.szcoportal.sk/33/uctovne-zobrazenie-zavazkov-a-ich-danova-uznatelnost-uniqueidmRRWSbk196FPkyDafLfWAKMZRRfHpUrV-BS81y8ZE5iXwgXFeS3qVw/
Timestamp: 2018-11-20 20:25:51+00:00
Document Index: 12073726

Matched Legal Cases: ['§ 2', '§ 6', '§ 15', '§ 71', '§ 76', '§ 72']

Účtovné zobrazenie záväzkov a ich daňová uznateľnosť | SZČO online
Účtovné zobrazenie záväzkov a ich daňová uznateľnosť
19.2.2018, Prof. Ing. Anna Baštincová Csc., Ing. Ivana Glazelová, Zdroj: Verlag Dashöfer
5.9.1.3 Účtovné zobrazenie záväzkov a ich daňová uznateľnosť
V jednoduchom účtovníctve je oddelené účtovanie o peňažných prostriedkoch od evidencie majetku a záväzkov. Záväzky v účtovníctve znamenajú, že vlastné imanie podnikateľa je nižšie než obchodný majetok podnikateľa. Podľa§ 2 písm. m) zákona o dani z príjmov, v znení neskorších predpisov (ďalej len ZDP) obchodným majetkom podnikateľa je súhrn majetkových hodnôt, a to vecí, pohľadávok a iných práv a peniazmi oceniteľných iných hodnôt, ktoré sú vo vlastníctve fyzickej osoby, ktorá má príjmy podľa § 6 ZDP a ktoré sa využívajú na dosiahnutie, zabezpečenie a udržanie príjmov, o ktorých táto fyzická osoba účtuje.
Ak odpočítame od obchodného majetku záväzky podnikateľa, ktoré mu vznikli v súvislosti s podnikaním alebo inou samostatnou zárobkovou činnosťou, rozdiel predstavuje čisté obchodné imanie, nazývané aj vlastné imanie podnikateľa, ktoré sa prezentuje v účtovnej závierke ako rozdielová veličina vo výkaze o majetku a záväzkoch. Z uvedeného pohľadu vyjadrujú záväzky sumu obchodného majetku, ktorá patrí veriteľom.
O záväzkoch účtujeme v jednoduchom účtovníctve v knihe záväzkov, ktorá môže mať rôznu formu. Môže to byť predtlačená viazaná kniha z predajne tlačív alebo obyčajný zošit, prípadne plní túto úlohu evidencia v počítači, resp. výstupné zostavy z počítača. Pri vedení knihy záväzkov je dôležitý obsah, aby boli zaevidované všetky záväzky.
Podľa § 15 ods. 4 ZoÚ kniha záväzkov obsahuje najmä údaje o:
záväzkoch voči Sociálnej poisťovni a príslušnej zdravotnej poisťovni.
Identifikácia záväzkov
Záväzky evidované podľa jednotlivých veriteľov v knihe záväzkov by mali byť usporiadané tak, aby pri každom záväzku bolo zaznamenané:
číslo záväzku podľa čísla dokladu, ktorým je záväzok dokladovaný (závisí od spôsobu označovania dokladov v účtovnej jednotke),
názov veriteľa, jeho sídlo, adresa, banka veriteľa a zúčtovacie symboly potrebné pri bezhotovostnej platbe záväzku,
cena vrátane DPH,
cena bez DPH a DPH,
dátum úhrady.
Dokumentácia vzniku záväzkov
Záväzky vznikajú v okamihu prevzatia dodávok tovarov, prác a služieb, prípadne prijatím iného zmluvného plnenia alebo rozhodnutím súdu, ktorým je podnikateľ zaviazaný niečo splniť. Pri úveroch a pôžičkách fyzickým prevzatím peňazí. Pri penále a sankčných úrokoch doručením platobného výmeru. Dokladom pre účtovanie o záväzkoch sú doklady o vyúčtovaní dodávok, najčastejšie došlé faktúry, ale môžu to byť aj iné listiny. V záujme dobrých obchodných vzťahov je vhodné, ak si zmluvné strany dohodnú spôsob preukazovania uskutočnených dodávok. Napr. pri dodávke tovaru prijímateľ podpíše dodací list, pri dodávkach služieb odberateľ podpíše preberací protokol a pod.
U platiteľov DPH je prijatie dodávok prijatým zdaniteľným obchodom a musí byť preukázané dokladom o uskutočnenom zdaniteľnom obchode, ktorým je faktúra. Vymedzenie faktúry, jej obsah, lehoty na vyhotovenie a osoby povinné vyhotoviť faktúru je upravené v § 71 až § 76 ZDPH.
Faktúra podľa § 72 ZDPH musí byť vyhotovená do 15 dní:
Peňažné plnenie záväzku
Peňažné plnenie je najčastejším spôsobom vysporiadania záväzkov medzi podnikateľmi. Peňažná úhrada sa zaeviduje do peňažného denníka ako výdavok celkom a následne v členení podľa druhu výdavku. Do knihy záväzkov sa zaeviduje dátum úhrady a finančná čiastka, ktorá bola zaplatená. Ak je záväzok zaplatený čiastočne, vyznačí sa táto skutočnosť do knihy záväzkov s poznámkou čiastočná úhrada. Pri účtovaní výdavku v peňažnom denníku je potrebné rozlišovať:
platby záväzkov, ktoré sú daňovo uznateľnými výdavkami napríklad nákup tovaru, materiálu, služieb, výplata miezd, platby sociálneho a zdravotného poistenia za pracovníkov, za podnikateľa, platba dane zo závislej činnosti a pod.
platby záväzkov, ktoré nie sú daňovo uznateľnými výdavkami, napríklad splátky úveru, úrok z úveru na obstaranie dlhodobého majetku, ak sa účtovná jednotka rozhodla zaradiť tento úrok do obstarávacej ceny nadobúdaného dlhodobého majetku, platby preddavkov na daň z príjmov, DPH na vstupe u platiteľa tejto dane, sankcie z titulu porušenia daňových a colných predpisov, prípadne iných…